SACU ta bayyana tabbaci kan farfadowar tattalin arziki - china radio international
SACU ta bayyana tabbaci kan farfadowar tattalin arziki
2018-06-28 10:19:46 cri
Kungiyar hukumomin kwastan na kasashen kudancin Afirka( SACU) tana da tabbacin cewa, tattalin arzikin kasashen nahiyar zai farfado, biyo bayan farfadowar farashin kayayyaki da yadda tattalin arzikin kasashen da suka ci gaba da ma wadanda ke tasowa ke ci gaba da bunkasa.
Ministan kudi da raya tattalin arziki na kasar Bostswana Kenneth Matambo Minista shi ne ya bayyana hakan yayin bude taron majalisar ministocin kungiyar SACU karo na 35 da ya gudana jiya a Gaborone, fadar mulkin kasar Botswana. Ya ce kasashen dake kungiyar sun yi hasashen samun matsakaicin ci gaba, ganin tarin damammakin da suka karade duniya wadanda ci gaban tattalin arziki duniya ya kawo.
Ya ce, yayin da kasashe mambobin SACU ke da tabbaci game da makomar ci gaban duniya, suna kuma nuna damuwa game da yadda ake ba da kariya ga harkokin cinikayya da karuwar cacar-bakin cinikayya tsakanin Amurka a hannu guda da kuma abokan cinikayyarta a daya bangaren.
A don haka Matambo ya ce, akwai bukatar tattaunawa tsakanin kasashe, don cimma daidaito ta yadda za a warware wadanan matsaloli.(Ibrahim)
v Babban bankin kasar Uganda yayi hasashen karuwar tattalin arzikin kasar da kaso 6.5 bisa dari cikin shekaru 3 masu zuwa 2018-04-09 21:15:27
v Kwararrun Afrika sun bukaci a samar da tallafin fasahohin zamani don bunkasa ci gaba 2018-02-28 10:52:41
v Bankin duniya: Tattalin arzikin kasashen Afirka dake kudu da Sahara zai karu da kaso 3.2 a shekarar 2018 2018-01-10 20:37:48